La Maman et la Putain
<s>La Maman et la Putain () je francuski crno-bijeli igrani film snimljen 1973. godine u režiji Jeana Eustachea, kome je to predstavljao cjelovečernji debi, poznat po skandalu koji je izazvao na premijeri, ali i po tome što se navodi kao jedno od posljednjih velikih ostvarenja Novog vala.</s>

<s>Film je velikim dijelom bio autobiografskog karaktera, odnosno bio inspiriran Eustacheovom propalom ljubavnom vezom sa studenticom književnosti Françoise Lebrun, koja se na pojavljuje u filmu u svome prvom glumačkom nastupu.</s><s>Protagonist, koga tumači Eustacheov prijatelj Jean-Pierre Léaud je Alexandre, mladi pariški intelektualac koga uzdržava njegova djevojka Marie (koju tumači Bernadette Lafont, također Eustacheova prijateljica) a koji slobodno vrijeme provodi u potrazi za drugim ženama.</s><s>Radnja prikazuje kako upozna bolničarku Veroniku (koju tumači Lebrun) te vezu sa Marie načini otvorenom, a što na kraju uključuje i eksperimentiranje sa seksom utroje.</s>

<s>Film je snimljen sa izuzetno niskim budžetom, na vrpci formata 16mm i u crno-bijeloj tehnici koja je tada već bila izuzetno rijetka, odnosno gotovo u isključivoj domeni art filma.</s><s>U filmu nema originalne muzike, a radnja se gotovo u pravilu odvija preko dijaloga, koji se uglavnom tiču različitih aspekata seksa, ali sadrže i brojne reference na popularnu kulturu i nedavne velike studentske demonstracije 1968. godine koje su na protagonista ostavile snažan pečat.</s>

<s>Premijerno je prikazan na Kanskom festivalu gdje je duboko podijelio kritiku.</s><s>Kritičari okupljeni oko novovalnog glasila Cahiers du cinema su ga veličali kao remek-djelo, dok su ga ostali nazivali "pretencioznim", a u francuskoj štampi je proglašen mizoginističkim, odnosno zbog brojnih referenci na različite aspekte seksualnosti i svojevrsnom "uvredom nacije".</s><s>Usprkos toga je u Cannesu osvojio Veliku nagradu žirija.</s><s>Reputacija Eustacheovog filma je, međutim, sa vremenom rasla, i to prije svega zbog toga što se smatra perceptivnim ostvarenjem koje je kroz neobičan ljubavni trokut, ali i prikazom negativnih posljedica promiskuitetnog i hedonističkog životnog stila bilo jedno od prvih koje prikazuje negativne posljedice  seksualne revolucije.</s>

<s>Uloge
 Bernadette Lafont ...</s><s>Marie
 Jean-Pierre Léaud ...</s><s>Alexandre
 Françoise Lebrun ...</s><s>Veronika
 Isabelle Weingarten ...</s><s>Gilberte
 Jacques Renard ...</s><s>Alexandreov prijatelj
 Jean-Noël Picq ... ljubitelj Offenbacha
 Geneviève Mnich ...</s><s>Veronikina prijateljica
 Caroline Loeb
 André Téchiné
 Jean-Claude Biette
 Pierre Cottrell
 Jean Douchet
 Douchka
 Bernard Eisenschitz
 Noël Simsolo
 Berthe Granval
 Jean Eustache ... čovjek u supermarketu</s>

<s>Izvori</s>

<s>Vanjske veze</s>

<s>Francuski filmovi
Dramski filmovi
Romantični filmovi</s>

